สวัสดีค่ะตอนนี้ฉันอายุ 17 ปี ฉันเป็นประจำเดือนล่าสุดครั้งแรกตอนอายุ 16 ปีค่ะ เป็นครั้งแรกตอนเดือนกุมภาพันธ์ของปีที่แล้วแล้วก็เว้นไปสักช่วงหนึ่งจนมาถึงเดือนกันยายนค่อยเป็นอีกรอบ แล้วหลังจากนั้นก็มาทุกเดือนปกติค่ะจนถึงเดือนนี้ เดือนนี้มาไวผิดปกติปกติจะเว้นไปซักประมาณ 28 วันแต่ว่าเดือนนี้เว้นแค่ 21 วันก็มาแล้วแล้วก็มามากกว่าปกติก็คือตอนนี้เป็น 9 วันแล้วค่ะ ไม่มีทีท่าว่าจะหายเลยค่ะอยากทราบว่าจะเป็นอะไรมากไหมคะอันตรายหรือเปล่า
สวัสดีค่ะ ประจำเ่ดือนปกติแล้วควรจะมาทุก 22-35 วันค่ะหากมาเร็วกว่านั้น อีกทั้งมานานกว่าปกติ คือนานเกิน 7 วันติดต่อกันน่าจะมีความผิดปกติอื่นๆแล้ว ที่เป็นไปได้เช่น เนื้องอกมดลูก/ปากมดลูก รังไข่สร้างฮอร์โมนออกมาไม่สมดุลกัน ถุงน้ำชนิดสร้างฮอร์โมนในรังไข่ การติดเชื้อของอวัยวะสืบพันธุ์เพศหญิง หรือมีภาวะเลือดออกง่ายหยุดยาก เป็นต้นแนะนำไปพบสูตินรีแพทย์เพื่อตรวจหาสาเหตุเพิ่มเติม ถ้าอ่อนเพลีย ซีด ปวดหน่วงท้องน้อยมากด้วย ควรรีบไปเบื้องต้นไม่ซื้อยาปรับฮอร์โมนใดๆมารับประทานเอง งดการมีเพศสัมพันธ์